
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡ ΤΟ_ Αρ. Φύλλου 1065 

6 Δεκεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Δέκα τριών (13) στρεμ¬ 
μάτων, στη θέση «Πυροβολόπετρα» περοχής Μπαλί 
Κοινότητας Μελιδονίου Νομού Ρεθύμνης. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
της πόλης Νάουσας Ν. Ημαθίας στο Ο.Τ. 92(5 (πλα¬ 
τεία Υπαπαντής). 2 

Τροποποίηση ρυμοτομικού σχεδίου με χαρακτηρισμό 
χώρου Νηπιαγωγείου στο Ο .Τ. που περικλείεται από - 
τις οδούς Π. Μελά - Αυξεντίου - Ανωνύμου και Κιλ¬ 
κίς του Δήμου Αμπελοκήπων Ν. Θεσσαλονίκης. .. 3 
Τροποποίηση της Π-4342/86/1.8.89 Απόφαση του 
Νομάρχη Λακωνίας (ΦΕΚ 520/Δ/25.8.89) που 
αφορά τον Οικισμό ΑΓΓΕΛΩΝΑ. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5281 ( 1 ) 

Κήρυξη αναδασωτέας έκτασης Δέκα τριών (13) στρεμμά¬ 
των, στη θέση «Πυροβολόπετρα» περοχής Μπαλί Κοι¬ 
νότητας Μελιδονίου Νομού Ρεθύμνης. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΡΕΘΥΜΝΗΣ 
Έχοντας υπόψη: 

1. Τις διατάξεις του Ν. 3200/55 για διοικητική αποκέ¬ 
ντρωση, όπως τροποποιήθηκαν. 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: α) του άρθρου 41 παρ. 1 (5) 
του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/ 
1180/8.7.80, β) 182447/3049/24.9.80, γ) 178936/ 
4496/20.11.81, δ) 154659/24.5.82, ε) 
141823/24.2.83. 

5. Το γεγονός ότι η παραπάνω έκταση αποψιλώθηκε 
από πυρκα'ώ. 

6. Την 5276/27.10.95 πρόταοη της Δ/νσης Δασών Ρε¬ 
θύμνης «περί κηρύξεως αναδασωτέας της εκτάσεως που 
αναφέρεται στο θέμα, αποφασίζουμε: 

Κηρύσσουμε αναδασωτέα, με σκοπό την διατήρηση του 
Δασικού Χαρακτήρα της ως Δασικής έκτασης με φυσική 
αναγέννηση, ώστε να αποκλεισθεί η διάθεση αυτής για 
άλλο προορισμό την Δασική έκταση εμβαδοΰ δέκα τριών 
(13) στρεμμάτων, που βρίσκεται στη θέση Πυροβολόπε- 
τρα περιοχής Μπαλί Κοινότητας Μελιδονίου, προσδιορί¬ 
ζεται από τα στοιχεία: Α Β Γ Δ Α και έχει όρια: 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική έκταση. 

Οπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφασή αυτή να δημοσιευθεί στην Εφημερίδα της 
Κυβερνήσεως. 


Ρέθυμνο, 27 Οκτωβρίου 1995 

Ο Περ/κος Δ/ντής 
ΤΗΛ. ΑΓΓΕΛΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1307 (2) 

Τροποποίηση του εγκεκριμένου ρυμοτομικού σχεδίου της 
πόλης Νάουσας Ν. Ημαθίας στο Ο.Τ. 92β (πλατεία 
Υπαπαντής). 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Το Ν. Δ/γματης 17.7.1923 (ΦΕΚ 228Α/16.8.1923) 
«περί σχεδίων πόλεων κ.λ.π.». 

2. Το Ν. Δ/γμα της 3.4.1929 περί ΓΟΚ του Κράτους 
(ΦΕΚ 155Α/29) και ειδικότερα τα άρθρο 29 αυτού. 

3. Το Ν. 1577/1985 (ΓΟΚ '85) όπως τροποποιήθηκε 
και ισχύει σήμερα. 

4. Το Π. Δ/γμα 183/1986 (ΦΕΚ 70Α/5.6.1986) 
Έγκριση τροποποιήσεων σχεδίων πόλεων και καθορισμός 
όρων και περιορισμών δόμησης από τους Νομάρχες». 

5. Το από 10.7.1986 Π. Δ/γμα (ΦΕΚ 878Δ/29.9.1986) 
«Έγκριση Πολεοδομικής Μελέτης περιοχής Δήμου Νάου¬ 
σας και αναθεώρηση του εγκεκριμένου ρυμοτομικού σχε¬ 
δίου αυτού». 

6. Τις αριθ μ. 1/1994 και 171/1995 αποφάσεις του Δη¬ 
μοτικού Συμβουλίου Νάουσας. 

7. Την από 3.10.1995 σύμφωνη γνωμοδότηση του Συμ¬ 
βουλίου ΧΟΠ Ν. Ημαθίας όπως αυτή διατυπώνεται στο 8ο 
Πρακτικό του (πράξη 4η). 

8. Τις διατάξεις του άρθρου 29Α του Ν. 2081/1991 
(ΦΕΚ 154 Α), αποφασίζουμε: 

Άρθρο Ιο 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου της πόλης Νάουσας στην πλατεία Υπαπα¬ 
ντής, με την θεσμοθέτηση οικοδομικού τετραγώνου 
Ο.Τ.Α. 92γ στο περίγραμμα κατεδαφισθέντος κτίσματος, 
το οποίο προτείνονταν για διατήρηση με βαθμό προστα¬ 
σίας (Β), από την Πολεοδομική Μελέτη αναθεώρησης του 
εγκεκριμένου ρυμοτομικού σχεδίου Νάουσας. 

Καθορίζεται οικοδομική γραμμή στο περίγραμμα του ως 
άνω κτίσματος, όπως αυτό περιγράφεται με στοιχεία 
ΑΒΓΔΕΖΗΑ στο τοπογραφικό διάγραμμα, που συνοδεύει 
την απόφαση αυτή και αποτελεί αναπόσπαστο μέρος της. 

Άρθρο 2ο 

Επιτρέπονται χρήσεις που συμβιβάζονται με τον ιστο¬ 
ρικό χαρακτήρα του κτίσματος και της περιοχής. 

Άρθρο 3ο 

Καθορίζονται όροι δόμησης: 

1. Κάλυψη 100% δηλαδή συνολική επιφάνεια οικοδομι¬ 
κής μονάδας. Ύψος 7,50 μ., όροφοι δύο, για το τμήμα του 
κτίσματος με στοιχεία ΑΒΓΔΗΑ και 4,00 μ., όροφος ένας, 
για το υπόλοιπο τμήμα. Επιβάλλεται η κατασκευή ξύλινης 
στέγης με κλίση έως 40%. 

Άρθρο 4ο 

ΠροτεΙνεται η επιβολή ειδικών όρων δόμησης για την 
ανέγερση νέου κτίσματος, έτσι ώστε αυτό να διατηρεί το 


περίγραμμα, τον όγκο και τα μορφολογικά στοιχεία του 
κατεδαφισθέντος στο βαθμό που έχουν διασωθεί από φω¬ 
τογραφίες και άλλο ιστορικό υλικό για λόγους αποκατά¬ 
στασης της ιστορικής μνήμης. 

Ειδικότερα επιβάλλονται οι παρακάτω ειδικοί όροι δό¬ 
μησης σε περίπτωση μη ύπαρξης του ως άνω ιστορικού 
υλικού: 

1. Η επικάλυψη της στέγης γίνεται υποχρεωτικά με βυ¬ 
ζαντινά κεραμίδια. 

2. Η προεξοχή της στέγης από το περίγραμμα του κτι¬ 
ρίου είναι έως εξήντα εκατοστά του μέτρου (0,60 μ.) και 
πρέπει να κατασκευάζεται από ξύλο ακολουθώντας την 
κλίση της στέγης. 

3. Απαγοτρεύεται η κατασκευή Ρίίοΐίδ και ελεύθερων 
χώρων ισογείου. 

4. Απαγορεύεται η κατασκευή εξωστών και Η.Χ. στις 
όψεις εκτός εάν από ιστορικό υλικό (φωτογραφίες κ.λ.π.) 
αποδεικνύεται ότι το κατεδαφισθέν κτίσμα διέθετε αντί¬ 
στοιχους χώρους. Στην περίπτωση αυτή τα κιγκλιδώματα 
θα είναι ξύλινα ή σιδερένια με συμπαγή διατομή. 

5. Τα ανοίγματα πρέπει να έχουν τονισμένο τον κατακό- 
ρυφο άξονα και αναλογία πλάτους προς ύψος 1:2 περί¬ 
που. Το σύνολο εμβαδόν τους δεν πρέπει να ξεπερνά το 
30% της επιφάνειας της αντίστοιχης όψης. 

6. Λειτουργικές προεξοχές στις όψεις του ορόφου, 
πέρα από την Ο.Γ. επιτρέπονται μετά από έγκριση της 

ΑΕ εφ όσον αποτελούν μορφολογικά στοιχείο της σύν¬ 
θεσης. Τ ο πλάτος τους δεν μπορεί να ξεπερνά τα πενήντα 
εκατοστά του μέτρου (0,50 μ.). 

7. Τα υλικά των όψεων θα είναι λιθοδομή στο ισόγειο 
από παρόλιθο, δομουμένη κατά τον παραδοσιακό τρόπο 
της περιοχής και σοβάς στον όροφο, με χρώματα υδατο- 
διαλυτά παραδοσιακών αποχρώσεων. Τα κουφώματα θα 
είναι ξύλινα. 

8. Απαγορεύεται η τοποθέτηση κινητών προστεγασμά¬ 
των και φωτεινών επιγραφών. 

9. Για την έκδοση οικοδομικής αδείας απαιτείται προη¬ 
γούμενη έγκριση από την Α/θμια και την Β/θμια ΕΠΑΕ. 

Η ισχύς της παροϋσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κάλυψη δαπάνης: Από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, ούτε του προϋπολογισμού του Δήμου 
Νάουσας. 

Κατά της απόφασης αυτής επιτρέπεται σύμφωνα με το 
άρθρο 18 παρ. 12 του Ν. 2218/1994 προσφυγή, για παρά¬ 
βαση νόμου, ενώπιον του γενικού γραμματέα της περιφέ¬ 
ρειας εντός αποκλειστικής προθεσμίας τριάντα (30) ημε¬ 
ρών από τη δημοσίευσή της. Κατά τα λοιπά εφαρμόζονται 
οι διατάξεις του Ν. 3200/1955, όπως ισχύει κάθε φορά. 

Η παρούσα απόφαση καθώς και το διάγραμμα που τη 
συνοδεύει να δημοσιευτούν στην Εφημερίδα της Κυβερ¬ 
νήσεως. 

Βέροια, 13 Νοεμβρίου 1995 

Ο Νομάρχης 
ΑΝΔΡΕΑΣ ΒΛΑΖΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


Αριθ. 29/οικ./51610/ΠΣΚ/2373 (3) 

Τροποποίηση ρυμοτομικού σχεδίου με χαρακτηρισμό χώ¬ 
ρου Νηπιαγωγείου στο Ο.Τ. που περικλείεται από τις 

οδούς Π. Μελά - Αυξεντίου - Ανωνύμου και Κιλκίς του 

Δήμου Αμπελοκήπων Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Του Ν. Δ/τος της 17.7.1923 «περί σχεδίων πόλεων 
κ.λ.π.» όπως τροποποιήθηκαν και συμπληρώθηκαν και ει¬ 
δικότερα τα άρθρα 3, 29 και 70. 

2. Τις διατάξεις του Α.Ν. 314/1968 (ΦΕΚ 47Α) όπως 
συμπληρώθηκαν με το αρ. 1018/71 Ν. Δ/γμα (ΦΕΚ 220Α) 
και με την παρ. 3 του άρθρου 34 του Ν. 1577/85 (ΦΕΚ 
210 Α ). 

3. Τις διατάξεις του αρ. 183/86 Π. Δ/τος (ΦΕΚ 70 Α) και 
ειδικότερα το άρθρο 1. 

4. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κ.λπ.» (ΦΕΚ 90Α), όπως τροποποιήθηκε 
και συμπληρώθηκε με τον Ν. 2240/94 «Συμπλήρωση δια¬ 
τάξεων για την Νομαρχιακή Αυτοδιοίκηση και άλλες διατά¬ 
ξεις» (ΦΕΚ 153 Α). 

5. Την απόφαση 21/31.3.95 Νομαρχιακού Συμβουλίου 
Θεσσαλονίκης «Οργανισμός Εσωτερικής Υπηρεσίας της 
Νομαρχιακής Αυτοδιοίκησης Θεσσαλονίκης» (ΦΕΚ 392 Β/ 
11.5.95). 

6. Το γεγονός ότι από τις Κανονιστικού Χαρακτήρα δια¬ 
τάξεις αυτής της απόφασης δεν προκαλείται δαπάνη σε 
βάρος του Προϋπολογισμού του οικείου Ο.Τ.Α. 


7. Το Γενικό ΠολεοδομικόΣχέδιο του Δήμου Αμπελοκή¬ 
πων. 

8. Την αρ. 224/95 απόφαση του Δημοτικού Συμβουλίου 
Αμπελοκήπων. 

9. Την αρ. 900/95 πράξη του Συμβουλίου Χ.Ο.Π. Ν. 
Θεσσαλονίκης (συνεδρία 32η/26.9.95, αποφασίζουμε: 

Αρθρο Ιο 

Εγκρίνεται η τροποποίηση του ρυμοτομικού σχεδίου 
του Δήμου Αμπελοκήπων και συγκεκριμένα: 

α. Ο Χαρακτηρισμός του χώρου ΑΒΓΔΑ ως χώρου Νη¬ 
πιαγωγείου. 

β. Η δημιουργία δύο πεζοδρόμων πλάτους δύο (2,0) μέ¬ 
τρων εκατέρωθεν του χώρου του Νηπιαγωγείου. 

γ. Η κατάργηση του Ο.Τ. Β και η δημιουργία τριών (3) 
νέων Ο.Τ. Β1, Β2, Β3 όπως όλα τα ανωτέρω απεικονίζο¬ 
νται στο σχετικό πρωτότυπο διάγραμμα κλ. 1:500 θεωρη¬ 
μένο από τον Δ/ντή της Δ/νσης Πολεοδομίας Θεσσαλονί¬ 
κης και που αντίτυπό του δημοσιεύεται με την απόφαση 
αυτή. 

Αρθρο 2ο 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την δημοσίευσή της. 

Θεσσαλονίκη, 30 Οκτωβρίου 1995 
0 Νομάρχης 

ΚΟΣΤΑΣ ΠΑΠΑΔΟΠΟΥΛΟΣ 

Αριθ. 2210 ^ 4 ) 

Τροποποίηση της Π-4342/86/1.8.89 Απόφαση του Νο¬ 
μάρχη Λακωνίας (ΦΕΚ 520/Δ725.8.89) που αφορά τον 

Οικισμό ΑΓΓΕΛΟ ΝΑ. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1032/80 «περί συστάσεως του 
ΥΠΕΧΩΔΕ». 

2. Τις διατάξεις του από 17.7.1923 Π. Δ/τος «περί σχε¬ 
δίων Πόλεων». 

3. Τις διατάξεις του Ν. 2218/94 - άρθρο 3 παρ. 1 και 
άρθρα 30,39. 

4. Τις διατάξεις ίου Ν. 2240/94 - άρθρα 5 & 6. 

5. Τηνυπ' αρ. 15/2.4.95 Απόφαση του Ν.Σ. του Ν. Λα¬ 
κωνίας (ΦΕΚ 363 Δ795) «Ψήφιση Οργανισμού Οργάνω¬ 
σης και Λειρτουργίας της Νομαρχιακής Αυτοδιοίκησης 
Λακωνίας». 

6. Τουπ’ αριθ. Φ12/697/5.5.95 έγγραφο της Νομ. Αυτ/ 
σης Λακωνίας. 

7. Τις διατάξεις του Ν. 1337/83, όπως τροποποιήθηκε 
με το Ν. 1512/85. 

8. Τις διατάξεις του Ν. 1577/85 «περί ΓΟΚ». 

9. Τις διατάξεις του Π. Δ/τος της 24.4.85 «Περί τρόπου 
καθορισμού ορίων Οικισμών της χώρας μέχρι 2.000 κατοί¬ 
κους, κατηγοριών αυτών και καθορισμού όρων και περιο¬ 
ρισμών δόμησής τους όπως ισχύει σήμερα και τροποποιή¬ 
θηκε με το από 14.2.87 Π,Δ. (ΦΕΚ 133Δ/23.2.87) και το 
από 25.4.89 Π.Δ. (ΦΕΚ 293/Δ/16.5.89). 


10. Την υπ' αριθμόν Π-4342/Β6/1.8.89 Απόφαση του 
Νομάρχη Λακωνίας με την οποία έγινε οριοθέτηση του οι¬ 
κισμού ΑΓΓΕΛΩΝΑ και θεσπίστηκαν οι όροι και περιορι¬ 
σμοί δόμησης. 

11. Το με αρ. πρωτ.: 114/17.2.95 έγγραφο της Κοινό¬ 
τητας Αγγελώνας. 

12. Το υπ’ αριθ. 8/10.11.95 Πρακτικό συνεδρίασης του 
Συμβουλίου Χ.Ο.Π. του Νομού Λακωνίας που στο θέμα 2ο 
της ημερήσιας διάταξης γνωμοδότησε για την έγκριση της 
τροποποίησης αποφασίζουμε: 

Τροποποιούμε την Π-4342/86/1.8.89 Απόφαση του 
Νομάρχη Λακωνίας και ειδικότερα: (α) Αντικαθιστούμε 
το εδάφιο Β (β) της παραγράφου (3) που αναφέρεται 
στους ειδικούς όρους δόμησης ως εξής: 

«Β (β) Τα εξωτερικά κουφώματα θα κατασκευάζονται 
από οποιοδήποτε υλικό με προϋπόθεση ότι δεν θα είναι 
συρόμενα εξωτερικά. 

Κατά τα λοιπά εξακολουθεί να. ισχύει η υπ’ αριθ. 
Π-4342/86/1.8.89 Απόφαση του Νομάρχη Λακωνίας. 

ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης δεν προκαλείται 
δαπάνη σε βάρος της Κοινότητας Αγγελώνας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σπάρτη, 14 Νομβρίου 1995 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



